### Beslutningstema

I denne sag orienteres om trafikanalyse af de trafikale forhold på [adresse] og [adresse] på Rømø.

### Sagsfremstilling

Forvaltningen har over en periode modtaget henvendelser fra borgere og sommerhusejere omkring trafikafvikling og trafikale forhold på [adresse] og [adresse] på Rømø. Henvendelserne drejer sig primært om oplevet høj hastighed på [adresse] og utrygge forhold for lette trafikanter. På [adresse] drejer henvendelserne sig om meget trafik på sommerdage, uhensigtsmæssig kørsel på to minus én vejen og uhensigtsmæssig parkering. Derudover er der i forbindelse med det nye hotelbyggeri på [adresse] en del henvendelser med bekymringer om forventet ekstra trafik på [adresse] og bekymring over forventet ekstra ventetid i krydset [adresse].

Der er modtaget forskellige forslag til mulige løsninger, herunder bl.a. enten at ensrette dele af eller at lukke [adresse] for gennemkørende trafik.

[adresse] er i 2019 udvidet og genetableret som to minus én vej, hvor der blev mere plads til lette trafikanter. På [adresse] og [adresse] er et eksisterende forbud for gennemkørende lasbiler og busser. Lakolk er ligeledes anlagt som en to minus én vej med chikaner. Vejen er anlagt i 2014, og lever ikke helt op til nye standarder for to minus én veje.

På den baggrund har forvaltningen foretaget en del trafik- og hastighedsmålinger på vejene på Rømø, og i samarbejde med en rådgiver udarbejdet en trafikanalyse for de to veje. I trafikanalysen er udformningen af [adresse] og [adresse] gennemgået, hvorvidt der kan foretages forbedringer. Samtidig er der i trafikanalysen set på hvor stor en andel af trafikken på [adresse] og [adresse], der er gennemkørende trafik, og på fordele og ulemper ved f.eks. at ensrette en del af [adresse] eller at lukke [adresse] for gennemkørende trafik - evt. kun i sommerhalvåret. Ved en evt. ensretning eller lukning er der beregnet forsinkelse på omkørsel for beboere på [adresse] og [adresse]. Der er beregnet op til 10 min. forsinkelse for nogle beboere / lejere af sommerhus ved at lukke [adresse].

Trafikanalysen er udarbejdet hen over sommeren 2023. Der er samtidig foretaget nye trafik- og hastighedsmålinger på [adresse] og [adresse]. Trafikanalysen vil blive gennemgået og sammenholdt op mod resultater af de nye tællinger, for at sikre, at kapacitetsberegningerne er baseret på nyeste data. Der udestår at der foretages kapacitetsberegninger i de to signalregulerede kryds, i forhold til de forskellige scenarier på [adresse].

Trafikanalysen viser, at
- ca. 14% af trafikken er gennemkørende fra [adresse] til [adresse] eller modsat - i sommerperioden ca. 200 køretøjer dagligt

- Lakolk lever ikke op til nutidig standard for to minus én veje.

- Opgradering af [adresse] og nye vejtekniske tiltag kan være med til at begrænse den gennemkørende trafik

- En evt. ensretning af en del af [adresse] bør være permanent på grund af ændret afmærkning. Ensretning af [adresse] anbefales ikke som løsningsforslag.

- [adresse] kan evt. lukkes for gennemkørende trafik

- En evt. lukning af [adresse] kan være med til at få flere til at vælge cyklen i stedet for bil.

- Lukningen af [adresse] kan ikke stå alene, uden at der foretages vejtekniske ændringer specielt på [adresse], da forholdene for de bløde trafikanter ikke vil ændre sig væsentligt ved at reducere trafikken med den gennemkørende andel.

- Hotelbyggeriet på [adresse] vurderes ikke at påvirke kapaciteten i krydset [adresse] Småfolksvej væsentligt.

Forvaltningen foreslår, at der afholdes et møde med grundejerforeningerne om de mulige tiltag på [adresse] og [adresse], når trafikanalysen er opdateret med nyeste tællinger, og der er foretaget kapacitetsberegninger for de signalregulerede kryds på Rømø for de forskelige scenarier.

### Fagchefen for Plan og Udvikling indstiller,

at forvaltningen inviterer grundejerforeningerne til et møde, hvor forholdene og mulige tiltag drøftes.

### Beslutning

Indstillingen godkendt med den tilføjelse, at Rømø Lokalråd også inviteres til drøftelsen.